ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
ევროატლანტიკური კურსი საბჭოთა ნოსტალგიის თანხლებით ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2016 წლის 26 აპრილი   ავტორი: რეგიონული მედიის ქსელი
რუსული პროპაგანდა და მისი გამავრცელებელი ადგილობრივი მედია, ანტიდასავლური განწყობების მთავარი წყაროა კონფლიქტური ზონების მომიჯნავე რეგიონებში.
კომუნისტური პარტიის მიტინგი გორში. (ფოტო: ნინო ჩიფჩიური)
ბოლოდროინდელი კვლევების თანახმად, რუსული პროპაგანდა უარყოფით გავლენას ყველაზე მეტად შიდა ქართლის, სამეგრელო-ზემო სვანეთის რეგიონისა და გალის  რაიონის მოსახლეობაზე ახდენს.
ინფორმაციის თავისუფლების განვითარების ინსტიტუტის (IDFI)  მკვლევარები ერთი წლის განმავლობაში  აკვირდებოდნენ მედიას, საზოგადოებასა და პოლიტიკოსებს. კვლევის რუსული გავლენა ქართულ არასამთავრობო ორგანიზაციებსა და მედიაზე  შედეგებით, ანტიდასავლური განწყობა საქართველოში იზრდება –  რუსული პროპაგანდის მთავარი წყარო კი, მედიაა.
ამავე მოსაზრებას ადასტურებს, მედიის განვითარების ფონდის (MDF)  მიერ განხორციელებული  მედიამონიტორინგის  –  შედეგებიც. „ანტიდასავლური რიტორიკა ქართულ მედიაში,  ხშირად  ქსენოფობიურ და ჰომოფობიურ კონტექსტში ისმის,“ – ნათქვამია კვლევაში.
მედიის განვითარების ფონდის გამგეობის თავმჯდომარე თამარ კინწურაშვილი მიიჩნევს, რომ საქართველოში, სხვა პოსტსაბჭოთა ქვეყნებისაგან განსხვავებით, გაცილებით სერიოზულ პრობლემას წარმოადგენს ქართულენოვანი მედია, რომელიც იმეორებს რუსულ ნარატივს და აქცენტირებულია ქართულენოვან მოსახლეობაზე.
„ვხვდებით ორი ტიპის მედიასაშუალებებს, ერთნი, რომლებიც ღიად ახდენენ რუსული წყაროების იდენტიფიცირებას და მეორენი, რომლებსაც ეთნონაციონალისტური შეფერილობა აქვთ“, – ამბობს თამარ კინწურაშვილი.
„მეინსტრიმულ მედიას კი, გავრცელების დიდი არეალით, კვალიფიციური კადრების პრობლემა აქვს. ნაციონალური მაუწყებლების ჟურნალისტებმა უნდა გააცნობიერონ პასუხისმგებლობა, კრიტიკულად აღიქვან ნებისმიერი საეჭვო წყარო, გადაამოწმონ ინფორმაცია და კვალიფიციური ოპონირება გაუწიონ იმ ჯგუფებს, რომლებიც კრემლის პოზიციას ახმოვანებენ“, – დასძენს იგი.
2015 წლის 21 დეკემბერს (იოსებ სტალინის დაბადების დღე), გორში კომუნისტური პარტიის მიერ ორგანიზებული მსვლელობა. მიტინგზე სტალინის ორეულიც გამოჩნდა. ნოვოსიბირსკიდან ჩამოსული ზაურ წურწუმია რუსეთის კომუნისტური პარტიის წევრია. (ფოტო: გოგა აფციაური)
საქართველოს პარლამენტის ევროინტეგრაციის კომიტეტის თავმჯდომარე ლევან ბერძენიშვილი არ იზიარებს მოსაზრებას, რომ საქართველოს ხელისუფლების პოზიცია რუსული პროპაგანდის საპასუხოდ პასიურია.
„არ არსებობს კვლევა, რომელიც დაადასტურებს, რომ რუსული პროპაგანდა უფრო ძლიერ გავლენას ახდენს მოსახლეობაზე, ვიდრე დემოკრატიის განვითარებისკენ მიმართული, საერთაშორისო ორგანიზაციების მუშაობა. საქართველოში ქალაქი არ დაგვიტოვებია. ვაწყობთ შეხვედრებს მოსახლეობასთან, ვესაუბრებით მათ დემოკრატიულ ღირებულებებზე. რუსული პროპაგანდის საპასუხოდ ვაკეთებთ ყველაფერს, ჩვენი კომპეტენციის ფარგლებში,“ – ამბობს ლევან ბერძენიშვილი.
საქართველოს ხელისუფლების წარმომადგენელთა მიერ გაწეული სამუშაოების მიუხედავად, დევნილები შიდა ქართლსა და სამეგრელოს რეგიონებში (განსაკუთრებით 2008 წლის აგვისტოს ომის შემდეგ) საბჭოთა პერიოდს სენტიმენტალური რიტორიკით იხსენიებენ და ახალ თაობასაც საკუთარ  მეხსიერებაში  დალექილ „რეალურ ისტორიაზე“ ზრდიან.
„ისტორიის გაკვეთილზე დამახინჯებულ ინფორმაციას აწვდიან მოზარდებს და ასე ცდილობენ წაშალონ ჩვენი ნამდვილი წარსული. რატომ არ უნდა იცოდნენ ჩვენმა შვილებმა, შვილიშვილებმა, რომ საბჭოთა პერიოდში უკეთეს საქართველოში ვცოვრობდით?“ – კითხულობს ჯემალ მახნიაშვილი, ხურვალეთის (შიდა ქართლის რეგიონი) დევნილთა დასახლებიდან.
ჯემალ მახნიაშვილის მსგავსად, სამეგრელოს რეგიონში მცხოვრები დევნილებისა და საზღვრისპირა სოფლების მოსახლეობის უმრავლესობა ნოსტალგიით იხსენებს საბჭოთა საქართველოს.
„ჩვენ დაჟინებით ვითხოვთ, რაც შეიძლება მალე აღვადგინოთ, დიპლომატიური ურთიერთობა რუსეთთან,  მეგობრობისა და კეთილმეზობლური თანამშრომლობის ჩარჩო ხელშეკრულებაც უნდა გავაფორმოთ“, – ამბობს ზუგდიდში მოქმედი არასამთავრობო ორგანიზაცია სამეგრელოს ხელმძღვანელი ზურაბ კვარაცხელია. იგი ირწმუნება, რომ რუსეთთან შეერთების იდეას მომხრეები დღითიდღე ემატება. „ძველი საბჭოთა კავშირისდროინდელი პერიოდი აუცილებლად დაბრუნდება“, – სჯერა მას.
ეროვნულ დემოკრატიული ინსტიტუტის (NDI) საქარველოს ოფისის დირექტორი ლორა თორნტონის განმარტებით, ევროკავშირის ალტერნატიული კურსის მხარდაჭერაზე მსჯელობისას  მნიშვნელოვანია ყურადღება მიექცეს ეკონომიკურ ფაქტორს, რაც მოსახლეობის მსგავს არჩევანს განაპირობებს.
იგი იქვე აზუსტებს, რომ ორგანიზაციის ბოლო კვლევის (საზოგადოების განწყობა საქართველოში) თანახმად, მოქალაქეების უმრავლესობა ევროპულ და ევროატლანტიკურ კურსს უჭერს მხარს. ევროკავშირის მომხრეების აზრით, ევროკავშირში გაწევრიანება საქართველოს ეკონომიკურ სარგებელს მოუტანს, ნატოს მხარდამჭერები კი თავის არჩევანს უმეტესად უსაფრთხოების გარანტიებით ხსნიან.
„მოსახლეობის მეოთხედი არჩევანს ევრაზიულ კავშირზე აკეთებს. თუ უფრო სიღრმისეულად შევხედავთ ამ საკითხს, დავინახავთ, რომ მოქალაქეებს მეტწილად ერთნაირი მოტივი ამოძრავებთ – ეს მოტივი არის ეკონომიკური და არა პოლიტიკური. მოქალაქეები ეკონომიკური მდგომარეობის გაუმჯობესების სხვადასხვა გზებს ეძებენ. ამრიგად არ უნდა შეგვეშალოს და არ უნდა ჩავთვალოთ, რომ ევრაზიული კავშირის მხარდაჭერა, პრორუსული კურსის პოლიტიკური მხადაჭერაა,“ – მიაჩნია ლორა თორნტონს.
განსხვავებული ვითარებაა გალის რაიონში, სადაც მოსახლეობის უმრავლესობა რუსების მიმართ ქსენოფობიურად არის განწყობილი.
„ახლანდელი ხელისუფლება 2012 წლის არჩევნებამდე, ხმების მიღების მიზნით, მოწყვლად ჯგუფებთან (დევნილები, გალის მოსახლეობა) მუშაობდა იმ კუთხით, რომ აღადგენდენ რუსეთთან ურთიერთობას, კეთილს და მეგობრულს, როგორიც იყო წლების წინ. ბოლო დროს ხშირად მესმის სამეგრელოს დამოუკიდებლობაზე საუბარიც. რუსეთის სპეცსამსახურები აქტიურად  მუშაობენ კონფლიქტის ზონის სოფლებში და გალის რაიონში. სახელმწიფო ვალდებულია მოსახლეობა საპირისპიროში დაარწმუნოს“ – ამბობს მაია კალანდია, არასამთავრობო ორგანიზაცია ნეოგენიდან, რომელიც კონფლიქტის ზონის სოფლებში მცხოვრებლებისთვის საგანმანათლებლო პროექტებს ახორციელებს.
შერიგებისა და სამოქალაქო თანასწორობის საკითხებში სახელმწიფო მინისტრი პაატა ზაქარეიშვილი ამბობს, რომ ხელისუფლების მთავარი ამოცანაა არ დაუშვას საომარი მოქმედებები საქართველოს ტერიტორიაზე.
„ჩვენი მმართველობის პერიოდში არ ყოფილა სიტუაციის ესკალაცია, ტერიტორიების დაკარგვა, ერთი დაღუპული არ გვყავს საომარ მოქმედებებში, ერთი დამატებითი დევნილი არ შეგვმატებია. ძალიან ბევრი ჩამოდის დასასვენებლად ცხინვალიდან. თბილისი გახდა მათთვის  მნიშვნელოვანი, ევროპული ტიპის ქალაქი. ბევრმა დაიწყო ფრენა უცხოეთში თბილისიდან, ბევრმა დაიწყო ქართული პასორტების აღება. ვიზალიბერალიზაცია მე მჭირდება აფხაზებისა და ოსებისთვის. აი ეს მიღწევებია ჩვენი პასუხი.  ჩვენ  საქართველოში განხორციელებული სასიკეთო ძვრებით ვპასუხობთ რუსეთის პროვოკაციულ ქმედებებს,“ – დასძინა მინისტრმა.
ახალგაზრდების საინიციატივო ჯგუფი  შიდა ქართლის რეგიონიდან, რუსულ პროპაგანდის უარყოფითი გავლენის შერბილებას მიზანმიმართული საინფორმაციო კამპანიით ცდილობს. საინფორმაციო კამპანიის წამოწყება ახალგაზრდებმა მას შემდეგ გადაწყვიტეს, რაც ამერიკის შეერთებული შტატების ეროვნული სადაზვერვო ოფისის დირექტორის ანგარიშის შინაარსს გაეცნენ.
ამ ანგარიშში ნათქვამია, რომ „იმედგაცრუება ქართულ ელიტასა და საზოგადოებაში, რაც დასავლეთთან ინტეგრირების ნელი ტემპითა და მზარდი, ეფექტური რუსული პროპაგანდის გავლენით არის გამოწვეული, წინა პლანზე წამოწევს პერსპექტივას, რომ შესაძლოა თბილისმა შეანელოს ან შეაჩეროს ევროატლანტიკურ სტრუქტურებში ინტეგრირებისკენ მიმართული ძალისხმევა. დაძაბულობა რუსეთთან კვლავ მაღალია და ჩვენი შეფასებით, რუსეთი კიდევ უფრო გააძლიერებს ზეწოლას თბილისზე, რათა ამ უკანასკნელმა უარი თქვას ნატოსა და ევროკავშირთან დაახლოებაზე“.
ახალგაზრდა სამოქალაქო აქტივისტები კონფლიქტის ზონის სოფლებში თავისი ინიციატივით ხშირად აწყობენ შეხვედრებს და მცხოვრებლებს ევროპული ქვეყნებისა და ევროკავშირის შესაძლებლობებზე უამბობენ.
„საზოგადოებას უნდა განემატროს ბენეფიტები და რისკები, რომლებსაც ქვეყანა, როგორც რუსეთისგან, ისე ევროკავშირისგან მიიღებს. არჩევანი ნებისმიერ შემთხვევაში მოსახლეობის ნებაზეა დამოკდებული, მაგრამ ადამიანებმა ინფორმირებული გადაწყვეტილება უნდა მიიღონ. ამ პროცესში ძალიან მნიშვნელოვანია, რომ  ინფორმაცია, რომელსაც ისინი იღებენ იყოს ობიექტური და არაფერი ჰქონდეს საერთო პროპაგანდასთან, განსაკუთრებით რუსულთან,“ – ამბობს ავთანდილ ბიბილაშვილი ახალგაზრდული თვითმმართველობიდან.
ახალგაზრდული საინიციატივო ჯგუფი გორის რაიონის სოფელ საქაშეთის მოსახლეობასთან შეხვედრისას. დემოკრატიული ღირებულებებისა და ევროპასთან კავშირის ბენეფიტების შესახებ საინფორმაციო კამპანიის ორგანიზატორები, კომუნისტური პარტიისგან განსხვავებით, დიდი აუდიტორიით არ არიან განებივრებული. (ფოტო: ნინო ჩიფჩიური)
არასამთავრობო ორგანიზაცია ქართლ-ოსის ხელმძღვანელის, მეგი ბიბილურის აზრით, რუსული პროპაგანდის გავლენის შემცირება შესაძლებელია, თუ საქართველო რუსეთის რბილ ძალასთან ბრძოლის ევროპულ გამოცდლებას გაიზიარებს.
„ევროპა დღესაც იმყოფება მსგავს ბრძოლაში რუსეთთან. რუსეთი პირდაპირ თუ ირიბად აფინანსებს მემარჯვენე რადიკალურ ძალებს ევროპის წამყვან ქვეყნებში, რომლებიც აშკარად ეწინააღმდეგებიან ფუნდამენტურ ევროპულ ღირებულებებს, ტოლერანტობას და შემწყნარებლობას. ევროპული საზოგადოება რუსულ პროპაგანდას დამოუკიდებელი მედიის მხარდაჭერით და დეზინფორმაციის შესახებ ცნობიერების ამაღლებით უპირისპირდება“.
ნინო ჩიფჩიური ჟურნალისტია გორიდან. ის აქტიურ მონაწილეობას ღებულოს სხვადასხვა ახალგაზრდულ და სამშვიდობო მედია პროექტებში. ნინო ევროკავშირის სადამკვირვებლო მისიის პრიზის მშვიდობის ჟურნალისტიკავში 2015 წლის გამარჯვებულია.
თამარ შონია თავისუფალი ჟურნალისტია ზუგდიდში. ამჟამად რადიოკომპანია ოდიშის (მაუწყებლობს სამეგრელო-ზემო სვანეთის რეგიონში) საინფორმაციო სამსახურის რედაქტორია. მუშაობს სოციალურ, ეკონომიკურ და კონფლიქტებთან დაკავშირებულ თემებზე.
ავტორი რეგიონული მედიის ქსელი
აფხაზეთი რუსეთს უძრავი ქონების ბაზარს უხსნის
განცხადება საქართველოს თვითგამოცხადებული რეგიონის, აფხაზეთის ადმინისტრაციული საზღვრის გასწვრივ ბოლო დროს განვითარებული მოვლენების შესახებ
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.